



     PARLAMENTUL  ROMÂNIEI
     CAMERA DEPUTAŢILOR

               PL-x 270/2017


Către,
BIROUL PERMANENT

Vă înaintăm, alăturat, RAPORTUL COMUN asupra Proiectului de Lege privind ratificarea Convenţiei pentru reprimarea actelor de intervenţie ilicită îndreptate împotriva aviaţiei civile internaţionale, adoptată la Beijing, la 10 septembrie 2010 şi semnată de România la Montreal, la 5 iulie 2016, precum şi a Protocolului suplimentar adoptat la Beijing, la 10 septembrie 2010 şi semnat de România la Montreal, la 5 iulie 2016, la Convenţia pentru reprimarea capturării ilicite a aeronavelor, încheiată la Haga 16 septembrie 1970, transmis Comisiei juridice, de disciplină şi imunităţi și Comisiei pentru transporturi şi infrastructură, cu adresa nr. PL-x 270 din 1 septembrie 2017.

În raport cu obiectul si conținutul său, inițiativa legislativă face parte din categoria legilor ordinare.
               PREŞEDINTE,


               PREȘEDINTE,
          Eugen NICOLICEA

                    Lucian Nicolae BODE 

RAPORT COMUN
asupra Proiectului de Lege privind ratificarea Convenţiei pentru reprimarea actelor de intervenţie ilicită îndreptate împotriva aviaţiei civile internaţionale, adoptată la Beijing, la 10 septembrie 2010 şi semnată de România la Montreal, la 5 iulie 2016, precum şi a Protocolului suplimentar adoptat la Beijing, la 10 septembrie 2010 şi semnat de România la Montreal, la 5 iulie 2016, la Convenţia pentru reprimarea capturării ilicite a aeronavelor, încheiată la Haga 16 septembrie 1970
În conformitate cu prevederile art.95 și 115 din Regulamentul Camerei Deputaţilor, republicat, Comisia juridică, de disciplină şi imunităţi și Comisia pentru transporturi şi infrastructură  au fost sesizate, spre dezbatere în fond, cu proiectul de Lege ratificarea Convenţiei pentru reprimarea actelor de intervenţie ilicită îndreptate împotriva aviaţiei civile internaţionale, adoptată la Beijing, la 10 septembrie 2010 şi semnată de România la Montreal, la 5 iulie 2016, precum şi a Protocolului suplimentar adoptat la Beijing, la 10 septembrie 2010 şi semnat de România la Montreal, la 5 iulie 2016, la Convenţia pentru reprimarea capturării ilicite a aeronavelor, încheiată la Haga 16 septembrie 1970, trimis cu adresa nr. PL-x 270 din 1 septembrie 2017 şi înregistrat cu nr.4c-11/775 din 4 septembrie 2017, respectiv cu nr.4c-26/120 din 5 septembrie 2017.

Camera Deputaţilor este primă Cameră sesizată, conform dispoziţiilor art.75 alin.(1) din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, cu modificările şi completările ulterioare.

Consiliul Legislativ, prin adresa înregistrată cu nr.617 din 31 iulie 2017, a avizat favorabil proiectul de Lege.

Proiectul de lege are ca obiect de reglementare ratificarea Convenţiei pentru reprimarea actelor de intervenţie ilicită îndreptate împotriva aviaţiei civile internaţionale, adoptată la Beijing, la 10 septembrie 2010 şi semnată de România la Montreal, la 5 iulie 2016, precum şi a Protocolului suplimentar adoptat la Beijing, la 10 septembrie 2010 şi semnat de România la Montreal, la 5 iulie 2016, la Convenţia pentru reprimarea capturării ilicite a aeronavelor, încheiată la Haga la 16 septembrie 1970. Convenţia şi Protocolul de la Beijing stabilesc actele de intervenţie ilicită îndreptate împotriva aviaţiei civile clasificate ca fiind infracţiuni, precum şi competenţele statelor contractante în anchetarea respectivelor infracţiuni. Convenţia de la Beijing cuprinde dispoziţii clare cu privire la cooperarea judiciară dintre state, extrădarea şi urmărirea penală. În conformitate cu art.3 din Convenţie, fiecare Stat Parte se obligă ca infracţiunile stabilite să fie sancţionate cu pedepse severe. Protocolul de la Beijing completează Convenţia de la Haga în ceea ce priveşte aspectele legate de înţelegeri şi colaborări între persoane în vederea comiterii unor infracţiuni în domeniul aviaţiei civile, precum şi competenţa jurisdicţională a statului parte, în ceea ce priveşte infracţiunile prevăzute în acest tratat.
În conformitate cu prevederile art.61 și 63 din Regulamentul Camerei Deputaţilor, republicat, membrii Comisiei juridice, de disciplină şi imunităţi și Comisiei pentru transporturi şi infrastructură au examinat proiectul de lege în ședințe separate. La întocmirea prezentului raport comun Comisiile au avut în vedere expunerea de motive, avizul favorabil al Consiliului Legislativ, avizul favorabil al Consiliului Suprem de Apărare al Țării, avizul favorabil al Comisiei pentru apărare, ordine publică şi siguranţă naţională și avizul favorabil al Comisiei pentru politică externă. 

Membrii Comisiei transporturi şi infrastructură au examinat proiectul de Lege în ședința din 19 septembrie 2017. La lucrările comisiei au fost prezenţi 17 deputați, din totalul de 19 membri ai Comisiei.

Membrii Comisiei juridice, de disciplină şi imunităţi au examinat iniţiativa legislativă în şedinţa din 25 septembrie 2017. La lucrările Comisiei deputații au fost prezenți conform listei de prezență. 

În urma examinării proiectului de Lege şi a opiniilor exprimate, membrii celor două comisii prezenţi la lucrări, au hotărât, cu unanimitate de voturi, să propună plenului Camerei Deputaţilor adoptarea Proiectului de Lege privind ratificarea Convenţiei pentru reprimarea actelor de intervenţie ilicită îndreptate împotriva aviaţiei civile internaţionale, adoptată la Beijing, la 10 septembrie 2010 şi semnată de România la Montreal, la 5 iulie 2016, precum şi a Protocolului suplimentar adoptat la Beijing, la 10 septembrie 2010 şi semnat de România la Montreal, la 5 iulie 2016, la Convenţia pentru reprimarea capturării ilicite a aeronavelor, încheiată la Haga 16 septembrie 1970, în forma prezentată de Guvern.
În raport cu obiectul şi conţinutul său, proiectul de lege face parte din categoria legilor ordinare.
                   PREŞEDINTE,


                          PREŞEDINTE,
             Eugen NICOLICEA


                    Lucian Nicolae BODE
                  SECRETAR,

                                               SECRETAR,

        Costel Neculai DUNAVA

                                  Marius BODEA

           Consilier parlamentar, Andreea Sârbu           

              Consilier parlamentar, Iulia- Ioana Mircea

      Expert parlamentar, Ruxandra Chiriac
